
         dr. Szabó Tímea
                                                                                                                  címzetes főjegyző

Tisztelt Képviselő-testület!

Az Országgyűlés a közpénzekből nyújtott támogatások fokozottabb átláthatóságának megteremtése érdekében alkotta meg a közpénzekből nyújtott támogatások átláthatóságáról szóló 2007. évi CLXXXI. törvényt (a továbbiakban: Knyt.).

A törvény célja a közpénzekből finanszírozott minden támogatás átláthatóvá, a nyilvánosság által ellenőrizhetővé tétele.
Köveskál Község Önkormányzata Képviselő-testületének 15/2013. (XI. 18.) önkormányzati rendelete az államháztartáson kívüli forrás átvételére és átadására vonatkozó szabályokról az alábbiakat rendeli el: 

„1.§ (1) A rendelet hatálya kiterjed mindazon természetes személyekre, az államháztartás körébe nem tartozó jogi személyekre, jogi személyiséggel nem rendelkező szervezetekre, akik részére az Önkormányzat pénzeszközt ad át, vagy akitől pénzeszközt vesz át.

(2) A rendelet hatálya nem terjed ki azon természetes személyeknek juttatott pénzeszköz átadásokra, támogatásokra, melyeket az önkormányzat ezen támogatásokról szóló rendeleteiben szabályozott.

2.§ (1) Az önkormányzat képviselő-testülete a tárgyévi költségvetési rendeletében meghatározott előirányzatai terhére nyújthat támogatást.

(2) Támogatásban részesülhet:

a) akinek javára az önkormányzat tárgyévi költségvetési rendeletének előirányzatában támogatás kerül megállapításra,

b) aki a képviselő-testület által kiírt pályázati felhívásra a pályázati kiírásnak megfelelő pályázatot nyújt be,

c) aki az önkormányzathoz támogatás iránti kérelmet nyújt be.”
A fenti törvény hatálya – egyebek mellett – kiterjed az államháztartás alrendszereiből, így az önkormányzati alrendszerből származó, egyedi döntés alapján nyújtott, pályázati úton vagy pályázati rendszeren kívül az államháztartáson kívüli természetes személyek, jogi személyek és jogi személyiséggel nem rendelkező egyéb szervezetek - ide nem értve a társasházat - (a továbbiakban együttesen: személy) számára odaítélt, természetben vagy pénzben juttatott támogatásokra.

A törvény pályázatokra vonatkozó rendelkezéseit kell megfelelően alkalmazni a nem pályázati úton odaítélt támogatásokra is azzal, hogy ahol a törvény pályázatot említ, ott a támogatás odaítélésére irányuló kérelmet, ahol a törvény pályázati eljárást említ, ott a támogatási döntés előkészítésének és meghozatalának folyamatát kell érteni.

A törvény a támogatást igénylő kérelmezők vonatkozásában két speciális alanyi kört különböztet meg:

1) Támogatás igényléséből és a támogatásból kizárt személyek, szervezetek

Ezen személyek, szervezetek nem nyújthatnak be támogatás iránti igényt, nem vehetnek részt a támogatás nyújtására irányuló eljárásban, és nem részesülhetnek támogatásban.

A kérelmezőnek támogatási kérelmének benyújtásakor írásban nyilatkoznia kell arról, hogy nem esik a támogatás igénylését és benyújtását kizáró korlátozás alá, nem összeférhetetlen.

Az összeférhetetlenségi nyilatkozat hiányában a támogatási igény érvénytelen, a kérelmező részére nem nyújtható támogatás.

A támogatási igény érvénytelenségéről, illetve az igénylő kizárásáról a támogatás nyújtására jogosult szerv határozattal dönt. Amennyiben az igénylő kizárására a Knyt. megsértése miatt került sor, a döntést hozó szerv a kizárás tényét és az igénylő adatait két év időtartamra a Kormány által kijelölt szerv által üzemeltetett honlapon közzéteszi, kivéve, ha a kizárási okot a döntéshozatalt megelőzően maga az igénylő, vagy az érintettséget megalapozó személy jelenti be.

Összeférhetetlenség miatt nem pályázhat, nem részesülhet támogatásban:
a) aki a támogatási döntés meghozatali eljárásban döntés-előkészítőként közreműködő vagy döntéshozó,
b) a kizárt közjogi tisztségviselő 

„da) a köztársasági elnök,

db) a Kormány tagja, a miniszterelnök politikai igazgatója, a miniszterelnök nemzetbiztonsági főtanácsadója, a kormánybiztos, a miniszterelnöki biztos, a miniszteri biztos, az államtitkár, a közigazgatási államtitkár, a helyettes államtitkár,

dc) az országgyűlési képviselő és a Magyarországon megválasztott európai parlamenti képviselő,

dd) a polgármester, a főpolgármester, továbbá a vármegyei közgyűlés elnöke,

de) a db) alpont alá nem eső további, az Országgyűlés által választott vagy a köztársasági elnök által kinevezett tisztségviselő,

df) a kormányzati igazgatásról szóló 2018. évi CXXV. törvény (a továbbiakban: Kit.) szerinti politikai vagy biztosi szolgálati jogviszonyban álló tisztségviselő,

dg) a rendőrségi szerv országos parancsnoka és országos főigazgatója,

dh) a nemzetbiztonsági szolgálatok főigazgatója,

di) a Honvéd Vezérkar főnöke,

dj) a területfejlesztésről és a területrendezésről szóló törvény által meghatározott regionális fejlesztési ügynökség vezető tisztségviselői, felügyelőbizottsága tagjai, illetve az Ágazati Operatív Programok Közreműködő szervezetei vezető tisztségviselői és ellenőrző szervének tagjai;”
c) az a)-b) pont alá tartozó személy közeli hozzátartozója,

d) az a)-c) pontban megjelölt személy tulajdonában álló gazdasági társaság,
e) olyan gazdasági társaság, szövetkezet, egyesülés, kamara, civil szervezet, vagyonkezelő alapítvány, közfeladatot ellátó közérdekű vagyonkezelő alapítvány vagy egyházi jogi személy, illetve ezek által létesített vagy fenntartott, a Ptk. alapján létrehozott jogi személy vagy önálló jogi személyiséggel rendelkező olyan szervezeti egysége, amelyben az adott jogi személy felelős személye a pályázat vagy támogatás odaítéléséről szóló döntést megelőző két évben az a)–c) pont alá tartozó személynek minősült,

f) az az egyesület, egyház vagy szakszervezet, illetve ezek önálló jogi személyiséggel rendelkező azon szervezeti egysége,
fa) amely a pályázat kiírását megelőző öt évben együttműködési megállapodást kötött vagy tartott fenn Magyarországon bejegyzett párttal (a továbbiakban: párt),
fb) amely a pályázat kiírását megelőző öt évben párttal közös jelöltet állított országgyűlési, európai parlamenti vagy helyi önkormányzati választáson,
g) akinek a részvételből való kizártságának tényét a honlapon közzétették.

2) Támogatás szempontjából érintett személyek, szervezetek

Ezen személyek, szervezetek támogatási kérelmet nyújthatnak be, és speciális közzétételi kötelezettség teljesítése esetén támogatásban részesülhetnek.

A kérelmezőnek az igény benyújtásakor írásban nyilatkoznia kell az érintettséget megalapozó okok esetleges fennállásáról.

Amennyiben érintettséget megalapozó ok áll fenn, az igénylő a támogatási kérelem benyújtásával egyidejűleg, de legkésőbb a döntés meghozataláig köteles kezdeményezni e körülménynek a honlapon történő közzétételét. Ha az igénylő a közzétételt határidőben nem kezdeményezi, támogatásban nem részesülhet.
Nem vehet részt döntéshozóként vagy döntés-előkészítésben közreműködőként az, aki vagy akinek a közeli hozzátartozója a pályázóval munkavégzésre irányuló jogviszonyban áll.

Érintett a támogatási kérelmet benyújtó, ha 
a) az eljárásban döntés-előkészítőként közreműködő vagy döntést hozó szervnél munkavégzésre irányuló jogviszonyban áll,
b) nem kizárt közjogi tisztségviselő 

„ea) a helyi önkormányzati és a nemzetiségi önkormányzati képviselő-testület tagja, a helyi önkormányzat képviselő-testülete bizottságának tagja, valamint a vármegyei közgyűlés tagja, az alpolgármester, illetve a főpolgármester-helyettes,

eb) a nemzetiségi szószóló, az országgyűlési képviselői mandátummal nem rendelkező háznagy,

ec) a belső kontrollrendszer működtetésére kötelezett szervezet első számú vezetője,

ed) a Kit. szerinti – a d) pont alá nem eső – szakmai felsővezető,

ee) a központi államigazgatási szerv – a d) pont alá nem tartozó – vezetője és helyettesei;” 

c) az a)-b) pont alá tartozó személy közeli hozzátartozója,
d) az a)-c) pontban megjelölt személy tulajdonában álló gazdasági társaság,
e) olyan gazdasági társaság, szövetkezet, egyesülés, kamara, civil szervezet, vagyonkezelő alapítvány, közfeladatot ellátó közérdekű vagyonkezelő alapítvány vagy egyházi jogi személy, illetve ezek által létesített vagy fenntartott, a Ptk. alapján létrehozott jogi személy vagy önálló jogi személyiséggel rendelkező olyan szervezeti egysége, amelyben az adott jogi személy felelős személye a pályázat vagy támogatás odaítéléséről szóló döntést megelőző két évben az a)–c) pont alá tartozó személynek minősült,
A törvény a kizárási szabályok érvényesülése érdekében a bejelentési kötelezettség mellett nyilvánosságra hozatali szabályokat is tartalmaz. Valamennyi pályázatot – a közpénzekből finanszírozott támogatások átláthatósága, és nyilvánosság által ellenőrizhetősége érdekében - a Kormány által kijelölt szerv által üzemeltetett honlapon – közzé kell tenni a nyertesek, az elnyert összeg megjelölésével, valamint a pályázat teljesítését igazoló beszámolóval együtt.

A törvény alapján közérdekből nyilvános minden olyan adat, amelyet a támogatási döntés meghozatalának folyamata során a támogatási döntést előkészítő és a támogatási döntést meghozó szerv, vagy személye kezel.

Köveskál Község Önkormányzata a 2026. évi költségvetésében 400.000-Ft-ot állapított meg alapítványok és egyéb szervezetek támogatására a 03202 Tűz- és katasztrófavédelmi tevékenység kormányzati funkción és 400.000 Ft-ot a 011130 Önkormányzatok és önkormányzati hivatalok általános igazgatási tevékenysége kormányzati funkción.

	Támogatási kérelmet benyújtó
	

	Köveskáli Önkéntes Tűzoltó Egyesület
8274 Köveskál,

Fő u. 10.
Támogatási összeget nem jelölt meg.
	A kérelmező támogatási kérelmének benyújtásakor nyilatkozott arról, hogy nem esik a támogatás igénylését és benyújtását kizáró korlátozás alá, nem összeférhetetlen.

A kérelmező támogatási kérelmének benyújtásakor nyilatkozott arról, hogy nem esik érintettség alá.

	Medicopter Alapítvány

1081 Budapest,

Szilágyi u. 3.

Támogatási összeget nem jelölt meg.
	A kérelmező támogatási kérelmének benyújtásakor nyilatkozott arról, hogy nem esik a támogatás igénylését és benyújtását kizáró korlátozás alá, nem összeférhetetlen.

A kérelmező támogatási kérelmének benyújtásakor nyilatkozott arról, hogy nem esik érintettség alá.


Határozati javaslat:

 KÖVESKÁL KÖZSÉG ÖNKORMÁNYZATA KÉPVISELŐ-TESTÜLETÉNEK

…/2026. (…) HATÁROZATA
Köveskáli Önkéntes Tűzoltó Egyesület támogatásáról.
Köveskál Község Önkormányzata Képviselő-testülete az államháztartáson kívüli forrás átvételére és átadására vonatkozó szabályokról szóló 15/2013. (XI. 18.) önkormányzati rendelete (a továbbiakban: Ör.) alapján elhatározza, hogy a Köveskáli Önkéntes Tűzoltó Egyesületet (Székhely: 8274 Köveskál, Fő u. 10.) (továbbiakban: Egyesület)  egyszeri      ….Ft-tal, azaz      … forinttal támogatja.  

A támogatás kifizetése egy összegben utalással történik az Egyesület pénztára javára. 

A támogatás célja: működési költségeinek támogatása
A felhasználás határideje: 2027. december 31.
Az Egyesület a támogatásról 2028. január 31.-ig köteles elszámolni.

A támogatási cél kormányzati funkciója: 032020 Tűz- és katasztrófavédelmi tevékenység
Felkéri a polgármestert, hogy fenti támogatásról a Képviselő-testület döntésének megfelelő tartalommal kössön megállapodást az Egyesülettel, ami terjedjen ki az Ör. 4. § (2) bekezdésében meghatározottakra. 

Felkéri a polgármestert, hogy a megállapodás megkötését követően intézkedjen fenti összeg kifizetéséről.

Felkéri a polgármestert, hogy az elszámolás benyújtásáról, illetve annak elmaradásáról számoljon be a Képviselő-testületnek.

Felelős: Győrffy Szabolcs Zoltán, polgármester

Határidő: 

· a megállapodás megkötésére: 2026. október 31.
· az összeg kifizetésére: a megállapodás megkötését követően, az abban foglaltak szerint

· beszámolás: az elszámolást, illetve elmaradása esetén az arra biztosított határidő lejártát követő testületi ülésen.
Határozati javaslat:

 KÖVESKÁL KÖZSÉG ÖNKORMÁNYZATA KÉPVISELŐ-TESTÜLETÉNEK

…/2026. (…) HATÁROZATA
Medicopter Alapítvány támogatásáról.
Köveskál Község Önkormányzata Képviselő-testülete az államháztartáson kívüli forrás átvételére és átadására vonatkozó szabályokról szóló 15/2013. (XI. 18.) önkormányzati rendelete (a továbbiakban: Ör.) alapján elhatározza, hogy a Medicopter Alapítvány (Székhely: 1081 Budapest, Szilágyi u. 3.) (továbbiakban: Alapítvány)  egyszeri      ….Ft-tal, azaz      … forinttal támogatja.  

A támogatás kifizetése egy összegben utalással történik az Alapítvány pénztára javára. 

A támogatás célja: sürgősségi ellátást célzó eszközök beszerzésének támogatása
A felhasználás határideje: 2027. december 31.
Az Alapítvány a támogatásról 2028. január 31.-ig köteles elszámolni.

A támogatási cél kormányzati funkciója: 011130 Önkormányzatok és önkormányzati hivatalok jogalkotó és általános igazgatási tevékenysége
Felkéri a polgármestert, hogy fenti támogatásról a Képviselő-testület döntésének megfelelő tartalommal kössön megállapodást az Alapítvánnyal, ami terjedjen ki az Ör. 4. § (2) bekezdésében meghatározottakra. 

Felkéri a polgármestert, hogy a megállapodás megkötését követően intézkedjen fenti összeg kifizetéséről.

Felkéri a polgármestert, hogy az elszámolás benyújtásáról, illetve annak elmaradásáról számoljon be a Képviselő-testületnek.

Felelős: Győrffy Szabolcs Zoltán, polgármester

Határidő: 

· a megállapodás megkötésére: 2026. október 31.
· az összeg kifizetésére: a megállapodás megkötését követően, az abban foglaltak szerint

· beszámolás: az elszámolást, illetve elmaradása esetén az arra biztosított határidő lejártát követő testületi ülésen.
